text: På vej: Ny flyrute fra Esbjerg til København
  02 september 2014 kl. 19.04
  Initiativtagere regner nu med, at en flyrute mellem Esbjerg og København bliver en realitet.
  Der har tidligere været en rute mellem Esbjerg og København, men den blev lukket i 1999, da Storebæltsbroen stod færdig.
  Talsmanden for initiativet Anders Steenstrup siger til JydskeVestkysten, at syv-otte virksomheder har givet tilsagn om at give penge.
  Der er brug for omkring fem millioner kr. for at ruten bliver til noget, og ifølge Steenstrup er der foreløbigt tilsagn for mellem fire og fem millioner kroner, skriver JydskeVestkysten.
  